Jūrmalā

|  |  |
| --- | --- |
| 21.12.2021., Nr.3.14/1043/2021-N10  Uz 26.11.2021. Nr. BIS-BV-6.18.-2021-55660 | SIA "Reck"  reck@reck.lv |

Par tehnisko noteikumu izsniegšanu

ārējās elektroapgādes pieslēguma

izbūvei Saivas ielā n/a, Rīgā

Dabas aizsardzības pārvaldes Pierīgas reģionālā administrācija (turpmāk – Administrācija) saņēma un iepazinās ar Jūsu 2021. gada 26. novembra iesniegumu ar pielikumiem Būvniecības informācijas sistēmā, kurā lūgts izsniegt tehniskos noteikumus būvprojektam “Ārējā elektroapgāde Saivas iela n/a, 40, Rīga, (TN 115039212, 120801215 )” . Darbība plānota zemes vienībās ar kadastra apz. 01001201523, 01001200759, 01001201541, 01001200760. Teritorijā plānots veikt elektrības kabeļu izbūvi blakus esošai ielai vai dabiskai brauktuvei.

Administrācija konstatē un sniedz šādu informāciju un viedokli:

1. Administrācija ir Dabas aizsardzības pārvaldes struktūrvienība, kas darbojas atbilstoši Ministru kabineta 2009. gada 2. jūnija noteikumiem Nr.507 „[Dabas aizsardzības pārvaldes nolikums](https://likumi.lv/doc.php?id=193117)”, tā saskaņā ar dabas aizsardzību regulējošajiem normatīvajiem aktiem izsniedz un anulē atļaujas, kā arī aptur to darbību, sniedz atzinumus un saskaņojumus dabas aizsardzības jomā, bet neizsniedz tehniskos noteikumus.
2. Atbilstoši [Dabas datu pārvaldības sistēmas OZOLS](https://ozols.gov.lv/pub) (skatīts 27.11.2021.) informācijai un [Ministru kabineta 09.11.2021. noteikumu Nr. 740 “Dabas parka “Piejūra” individuālie aizsardzības un izmantošanas noteikumi”](https://likumi.lv/ta/id/327523-dabas-parka-piejura-individualie-aizsardzibas-un-izmantosanas-noteikumi) (turpmāk – MK Noteikumi Nr.740) 1. pielikumam, paredzētās darbības vieta zemes vienībā ar kadastra apz. 01001200759 atrodas dabas parka “Piejūra” neitrālajā zonā.
3. Plānotās darbības trase zemes vienībā ar kadastra apz. 01001200759 robežojas ar, un zemes vienībā ar kadastra apz. 01001201523 šķērso Dabas datu pārvaldības sistēmā OZOLS reģistrēto Eiropā un Latvijā īpaši aizsargājamu biotopu *9080\* Staignāju meži*. Biotops ir tā veidošanās fāzē un ar zemu kvalitāti. Īpaši aizsargājamas sugas nav reģistrētas.
4. MK Noteikumu Nr.740 33. punkts nosaka, ka dabas parka “Piejūra” neitrālā zona noteikta, lai nodrošinātu apdzīvotu teritoriju funkcionēšanu un attīstību. Turpat 2. punktā minēts teritorijas mērķis – dabas parks izveidots, lai nodrošinātu piekrastes ekosistēmu kompleksa, Latvijas īpaši aizsargājamo un Eiropas Savienības nozīmes biotopu un sugu saglabāšanu, kā arī sabiedrības izglītības un atpūtas iespējas, kas nav pretrunā ar dabas vērtību aizsardzību. Lai saglabātu minētā aizsargājamā biotopa platību un kvalitāti, nav pieļaujama auglīgas melnzemes uzbēršana, zāliena piesēja, kas veicinātu neraksturīgu sugu ieviešanos biotopā.

Ņemot vērā iepriekš minēto, Administrācija konceptuāli neiebilst būvprojektam “Ārējā elektroapgāde Saivas iela n/a, 40, Rīga, (TN 115039212, 120801215 )” zemes vienībās ar kadastra apz. 01001201523, 01001200759, 01001201541, 01001200760, ja tiek ievēroti sekojoši nosacījumi:

• Koku tuvumā iespēju robežās kabeļu izbūvē izmantot caurdures metodi.

• Nav pieļaujama melnzemes vai cita auglīga substrāta izmantošana, zāliena ierīkošana tajās vietās, kur kabeļu trase robežojas ar vai šķērso aizsargājamo *Staignāju mežu* biotopu.

Ar cieņu

direktore (paraksts\*) M. Priedēna

\*Dokuments ir parakstīts ar drošu elektronisko parakstu

Lauma Krišāne 28643273

[lauma.krisane@daba.gov.lv](mailto:lauma.krisane@daba.gov.lv)